CELEX: 32013R0301
Language: sl
Date: 2013-03-27 00:00:00
Title: Uredba Komisije (EU) št. 301/2013 z dne 27. marca 2013 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede letnih izboljšav mednarodnih standardov računovodskega poročanja, cikel 2009–2011  Besedilo velja za EGP

28.3.2013   
            
            
               SL
            
            
               Uradni list Evropske unije
            
            
               L 90/78
            
         UREDBA KOMISIJE (EU) št. 301/2013
   z dne 27. marca 2013
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede letnih izboljšav mednarodnih standardov računovodskega poročanja, cikel 2009–2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1), zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 17. maja 2012 objavil cikel letnih izboljšav mednarodnih standardov računovodskega poročanja 2009–2011 (v nadaljnjem besedilu: izboljšave) v okviru rednega postopka izboljševanja, katerega cilj je poenostaviti in pojasniti zadevne standarde. Namen izboljšav je obravnavati ne preveč nujna vendar potrebna vprašanja, o katerih je UOMRS razpravljal tekom projekta, ki se je začel v letu 2009, v zvezi z nedoslednostmi v mednarodnih standardih računovodskega poročanja (MSRP) oziroma potrebnimi razjasnitvami besedila. Tri od teh izboljšav, in sicer spremembe Priloge D k MSRP 1, Mednarodnega računovodskega standarda (MRS) 16 in MRS 34, so razjasnitve ali popravki zadevnih standardov. Preostale tri izboljšave, in sicer spremembe MSRP 1, MRS 1 in MRS 32, se nanašajo na spremembe obstoječih zahtev ali dodatne napotke za izvajanje teh zahtev.
            
         
               (3)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje (EFRAG) potrjuje, da izboljšave izpolnjujejo tehnična merila za sprejetje, določena v členu 3(2) Uredbe (ES) št. 1606/2002.
            
         
               (4)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (5)
            
            
               Ukrepi, predvideni s to uredbo, so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni:
   
               (1)
            
            
               Mednarodni standard računovodskega poročanja (MSRP) 1 Prva uporaba Mednarodnih standardov računovodskega poročanja se spremeni, kot je navedeno v Prilogi k tej uredbi;
            
         
               (2)
            
            
               Mednarodni računovodski standard (MRS) 1 Predstavljanje računovodskih izkazov se spremeni, kot je navedeno v Prilogi k tej uredbi;
            
         
               (3)
            
            
               MSRP 1 Prva uporaba Mednarodnih standardov računovodskega poročanja in MRS 34 Medletno računovodsko poročanje se spremenita v skladu z MRS 1, kot je navedeno v Prilogi k tej uredbi.
            
         
               (4)
            
            
               MRS 16 Opredmetena osnovna sredstva (nepremičnine, naprave in oprema) se spremeni, kot je navedeno v Prilogi k tej uredbi;
            
         
               (5)
            
            
               MRS 32 Finančni instrumenti: predstavljanje se spremeni, kot je navedeno v Prilogi k tej uredbi;
            
         
               (6)
            
            
               Pojasnilo 2 Odbora za pojasnjevanje mednarodnih standardov računovodskega poročanja (OPMSRP) Delnice članov v zadrugah in podobni instrumenti se spremeni v skladu z MRS 32, kot je navedeno v Prilogi k tej uredbi;
            
         
               (7)
            
            
               MRS 34 Medletno računovodsko poročanje se spremeni, kot je navedeno v Prilogi k tej uredbi.
            
         Člen 2
   Posamezno podjetje začne spremembe iz člena 1 uporabljati najkasneje z začetkom prvega poslovnega leta, ki se začne 1. januarja 2013 ali kasneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 27. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      PRILOGA
      
         MEDNARODNI RAČUNOVODSKI STANDARDI
      
      
                  
                     MSRP 1
                  
               
               
                  
                              
                                 MSRP 1
                              
                           
                           
                              
                                 Prva uporaba Mednarodnih standardov računovodskega poročanja
                              
                           
                        
            
                  
                     MRS 1
                  
               
               
                  
                              
                                 MRS 1
                              
                           
                           
                              
                                 Predstavljanje računovodskih izkazov
                              
                           
                        
            
                  
                     MRS 16
                  
               
               
                  
                              
                                 MRS 16
                              
                           
                           
                              
                                 Opredmetena osnovna sredstva (nepremičnine, naprave in oprema)
                              
                           
                        
            
                  
                     MRS 32
                  
               
               
                  
                              
                                 MRS 32
                              
                           
                           
                              
                                 Finančni instrumenti: predstavljanje
                              
                           
                        
            
                  
                     MRS 34
                  
               
               
                  
                              
                                 MRS 34
                              
                           
                           
                              
                                 Medletno računovodsko poročanje
                              
                           
                        
            
         „Razmnoževanje je dovoljeno znotraj Evropskega gospodarskega prostora. Vse obstoječe pravice zunaj EGP, z izjemo pravice do razmnoževanja za osebno ali drugo pošteno uporabo, so pridržane. Dodatne informacije so na voljo na spletni strani UOMRS www.iasb.org.“
      
      
         Sprememba MSRP 1 Prva uporaba Mednarodnih standardov računovodskega poročanja
         
      
      Dodajo se 4.A-4.B člen, 23.A-23.B člen in 39.P člen.
      PODROČJE UPORABE
      
                  4A
               
               
                  Ne glede na zahteve iz 2. in 3. člena mora podjetje, ki je v prejšnjem poročevalskem obdobju uporabilo MSRP, vendar njegovi zadnji predhodni letni računovodski izkazi niso vsebovali izrecne in brezpogojne izjave o skladnosti z MSRP, uporabljati ta MSRP ali pa uporabljati MSRP za nazaj v skladu z MRS 8 Računovodske usmeritve, spremembe računovodskih ocen in napake, kot da ni nikoli prenehalo uporabljati MSRP.
               
            
                  4B
               
               
                  Če se podjetje odloči, da ne bo uporabljalo tega MSRP v skladu s 4.A členom, kljub temu poleg zahtev po razkritju iz MRS 8 uporablja tudi zahteve po razkritju iz 23.A–23.B člena MSRP 1.
               
            PREDSTAVLJANJE IN RAZKRIVANJE
      
         Obrazložitev prehoda na MSRP
      
      
                  23A
               
               
                  Podjetje, ki je v prejšnjem obdobju uporabljalo MSRP, kot je opisano v 4.A členu, razkrije:
                  
                              (a)
                           
                           
                              zakaj je prenehalo uporabljati MSRP; in
                           
                        
                              (b)
                           
                           
                              zakaj je ponovno pričelo uporabljati MSRP.
                           
                        
            
                  23B
               
               
                  Če se podjetje v skladu s 4.A členom odloči, da ne bo uporabljalo MSRP 1, pojasni, zakaj se je odločilo, da uporablja MSRP, kot da jih nikoli ni prenehalo uporabljati.
               
            DATUM ZAČETKA VELJAVNOSTI
      
                  39P
               
               
                  Cikel letnih izboljšav 2009–2011, ki je bil izdan maja 2012, je dodal 4.A–4.B člen in 23.A–23.B člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Sprememba Priloge D k MSRP 1 Prva uporaba Mednarodnih standardov računovodskega poročanja
         
      
      Spremeni se D23. člen in doda 39.Q člen.
      
         Stroški izposojanja
      
      
                  D23
               
               
                  Podjetje, ki prvikrat uporabi MSRP, se lahko odloči, da bo uporabljalo zahteve MRS 23 od datuma prehoda ali od zgodnejšega datuma, kot je dovoljeno v 28. členu MRS 23. Podjetje, ki uporabi to izjemo, od datuma, ko začne uporabljati MRS 23:
                  
                              (a)
                           
                           
                              ne ugotavlja ponovno sestavnega dela stroškov izposojanja, ki je bil usredstven v skladu s prejšnjimi splošno sprejetimi računovodskimi načeli in ki je bil vključen v knjigovodsko vrednost sredstev na navedeni datum; in
                           
                        
                              (b)
                           
                           
                              obračunava stroške izposojanja, nastale na navedeni datum ali kasneje, v skladu z MRS 23, vključno s stroški izposojanja, nastalimi na navedeni datum ali kasneje, za sredstva v pripravi, ki so že v izgradnji.
                           
                        
            DATUM UVELJAVITVE
      
                  39Q
               
               
                  
                     Cikel letnih izboljšav 2009–2011, ki je bil izdan maja 2012, je spremenil D23. člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Sprememba MRS 1 Predstavljanje računovodskih izkazov
         
      
      Spremenijo se 10., 38. in 41. člen. Izbrišeta se 39. in 40. člen. Dodajo se 38.A–38.D, 40.A–40.D in 139.L člen (čeprav vsebina 38.A in 38.B člena temelji na prejšnjih 39. in 40. členu, ki sta zdaj izbrisana). Dodajo se tudi naslovi pred 38., 38.C in 40.A členom.
      
         Celoten sklop računovodskih izkazov
      
      
                  
                     10
                  
               
               
                  
                     Celoten sklop računovodskih izkazov obsega:
                  
                              
                                 (a)
                              
                           
                           
                              
                                 izkaz finančnega položaja ob koncu obdobja;
                           
                        
                              
                                 (b)
                              
                           
                           
                              
                                 izkaz poslovnega izida in drugega vseobsegajočega donosa za obdobje;
                           
                        
                              
                                 (c)
                              
                           
                           
                              
                                 izkaz sprememb lastniškega kapitala za obdobje;
                           
                        
                              
                                 (d)
                              
                           
                           
                              
                                 izkaz denarnih tokov za obdobje;
                           
                        
                              
                                 (e)
                              
                           
                           
                              
                                 pojasnila, ki obsegajo pregled pomembnih računovodskih usmeritev in drugo pojasnjevalno gradivo;
                           
                        
                              
                                 (ea)
                              
                           
                           
                              
                                 primerjalne informacije v zvezi s predhodnim obdobjem, kot so določene v 38. in 38.A členu; in
                              
                           
                        
                              
                                 (f)
                              
                           
                           
                              
                                 izkaz finančnega položaja s stanjem na začetku predhodnega obdobja, če podjetje uporablja računovodsko usmeritev za nazaj ali postavke v računovodskih izkazih preračuna za nazaj ali če postavke v računovodskih izkazih prerazvrsti v skladu s 40.A–40.D členom.
                              
                           
                        
            
         Podjetje lahko uporablja naslove izkazov, ki so drugačni od naslovov, uporabljenih v tem standardu. Podjetje lahko na primer namesto naslova „izkaz poslovnega izida in drugega vseobsegajočega donosa“ uporabi „izkaz vseobsegajočega donosa“.
      
         Primerjalne informacije
      
      
         Minimalne primerjalne informacije
      
      
                  
                     38
                  
               
               
                  Razen če MSRP ne dovoljujejo ali zahtevajo drugače, mora podjetje za vse prikazane zneske v računovodskih izkazih tekočega obdobja predstaviti primerjalne informacije iz predhodnega obdobja. Podjetje mora vključiti primerjalne informacije za besedne in opisne informacije, če je to pomembno za razumevanje računovodskih izkazov tekočega obdobja.
               
            
                  
                     38A
                  
               
               
                  Podjetje predstavi najmanj dva izkaza finančnega položaja, dva izkaza poslovnega izida in drugega vseobsegajočega donosa, dva ločena izkaza poslovnega izida (če je predstavljen), dva izkaza denarnih tokov, dva izkaza sprememb lastniškega kapitala in povezana pojasnila.
               
            
                  38B
               
               
                  V nekaterih primerih so besedne informacije, ki jih vsebujejo računovodski izkazi predhodnega obdobja ali več predhodnih obdobij, v tekočem obdobju še vedno relevantne. Podjetje na primer v tekočem obdobju razkrije podrobnosti o pravnem sporu, katerega izid je bil ob koncu predhodnega obdobja negotov in je še nerešen. Uporabnikom lahko koristi razkritje informacije, da je ob koncu predhodnega obdobja obstajala negotovost, in razkritje informacije o ukrepih, ki so bili v predhodnem obdobju sprejeti, da bi se negotovost razrešila.
               
            
         
            Dodatne primerjalne informacije
         
      
      
                  38C
               
               
                  Podjetje lahko poleg minimalnih primerjalnih računovodskih izkazov, ki jih zahtevajo MSRP, predstavi dodatne primerjalne informacije, če so te pripravljene v skladu z MSRP. Te primerjalne informacije lahko vsebujejo enega ali več izkazov iz 10. člena, vendar ni treba, da obsegajo celoten sklop računovodskih izkazov. V takšnem primeru podjetje predstavi informacije v povezanih pojasnilih za te dodatne izkaze.
               
            
                  38D
               
               
                  Podjetje lahko na primer predstavi tretji izkaz poslovnega izida in drugega vseobsegajočega donosa (s čimer predstavi tekoče obdobje, predhodno obdobje in dodatno primerjalno obdobje). Vendar podjetju ni treba predstaviti tretjega izkaza finančnega položaja, tretjega izkaza denarnih tokov ali tretjega izkaza sprememb lastniškega kapitala (tj. dodatnega primerjalnega računovodskega izkaza). Podjetje mora v pojasnilih k računovodskim izkazom predstaviti primerjalne informacije, povezane s tem dodatnim izkazom poslovnega izida in drugega vseobsegajočega donosa.
               
            
                  39
               
               
                  [Izbrisano]
               
            
                  40
               
               
                  [Izbrisano]
               
            
         
            Sprememba v računovodski usmeritvi, preračun za nazaj ali prerazvrstitev
         
      
      
                  
                     40A
                  
               
               
                  Podjetje poleg minimalnih primerjalnih računovodskih izkazov, ki se zahtevajo v 38.A členu, predstavi tretji izkaz finančnega položaja s stanjem na začetku predhodnega obdobja, če:
                  
                              (a)
                           
                           
                              
                                 uporablja računovodsko usmeritev za nazaj, naredi preračun postavk v računovodskih izkazih za nazaj ali prerazvrsti postavke v računovodskih izkazih; in
                              
                           
                        
                              (b)
                           
                           
                              
                                 imajo uporaba za nazaj, preračun za nazaj ali prerazvrstitev pomemben vpliv na informacije v izkazu finančnega položaja na začetku predhodnega obdobja.
                              
                           
                        
            
                  40B
               
               
                  V okoliščinah, opisanih v 40.A členu, podjetje predstavi tri izkaze finančnega položaja s stanjem:
                  
                              (a)
                           
                           
                              na koncu tekočega obdobja;
                           
                        
                              (b)
                           
                           
                              na koncu predhodnega obdobja; in
                           
                        
                              (c)
                           
                           
                              na začetku predhodnega obdobja.
                           
                        
            
                  40C
               
               
                  Če se od podjetja zahteva, da predstavi dodaten izkaz finančnega položaja v skladu s 40.A členom, mora razkriti informacije, ki jih zahtevajo 41.–44. člen in MRS 8. Vendar mu ni treba predstaviti povezanih pojasnil k začetnemu izkazu finančnega položaja s stanjem na začetku predhodnega obdobja.
               
            
                  40D
               
               
                  Datum začetnega izkaza finančnega položaja je začetek predhodnega obdobja ne glede na to, ali računovodski izkazi podjetja predstavljajo primerjalne informacije za zgodnejša obdobja (kot je dovoljeno v 38.C členu).
               
            
                  
                     41
                  
               
               
                  Če podjetje spremeni predstavitev ali razvrstitev postavk v računovodskih izkazih, mora prerazvrstiti primerjalne zneske, razen če to ni izvedljivo. Če podjetje prerazvrsti primerjalne zneske, razkrije (vključno s stanjem na začetku predhodnega obdobja):
                  
                              
                                 (a)
                              
                           
                           
                              
                                 naravo prerazvrstitve;
                           
                        
                              
                                 (b)
                              
                           
                           
                              
                                 zneske v vsaki postavki ali skupini postavk, ki se ponovno razvrščajo; in
                              
                           
                        
                              
                                 (c)
                              
                           
                           
                              
                                 razlog za prerazvrstitev.
                              
                           
                        
            PREHOD IN DATUM UVELJAVITVE
      
                  139L
               
               
                  
                     Cikel letnih izboljšav 2009–2011, ki je bil izdan maja 2012, je spremenil 10., 38. in 41. člen, izbrisal 39.–40. člen ter dodal 38.A–38.D člen in 40.A–40.D člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Posledične spremembe drugih standardov, ki izhajajo iz spremembe MRS 1
      
      
         Potrebne so naslednje spremembe drugih MSRP, da se zagotovi skladnost s popravljenim MRS 1.
      
      
         Sprememba MSRP 1 Prva uporaba Mednarodnih standardov računovodskega poročanja
         
      
      Spremeni se 21. člen in doda 39.R člen.
      PREDSTAVLJANJE IN RAZKRIVANJE
      
         Primerjalne informacije
      
      
                  21
               
               
                  Prvi računovodski izkazi podjetja v skladu z MSRP morajo vključevati najmanj tri izkaze finančnega položaja, dva izkaza poslovnega izida in drugega vseobsegajočega donosa, dva ločena izkaza poslovnega izida (če je predstavljen), dva izkaza denarnih tokov in dva izkaza sprememb lastniškega kapitala ter s tem povezana pojasnila, vključno s primerjalnimi informacijami za vse predstavljene izkaze.
               
            DATUM UVELJAVITVE
      
                  39R
               
               
                  
                     Cikel letnih izboljšav 2009–2011, ki je bil izdan maja 2012, je spremenil 21. člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Sprememba MRS 34 Medletno računovodsko poročanje
         
      
      Spremeni se 5. člen in doda 52. člen.
      VSEBINA MEDLETNEGA RAČUNOVODSKEGA POROČILA
      
                  5
               
               
                  MRS 1 določa, da ima celoten sklop računovodskih izkazov naslednje sestavine:
                  
                              (a)
                           
                           
                              izkaz finančnega položaja ob koncu obdobja;
                           
                        
                              (b)
                           
                           
                              izkaz poslovnega izida in drugega vseobsegajočega donosa za obdobje;
                           
                        
                              (c)
                           
                           
                              izkaz sprememb lastniškega kapitala za obdobje;
                           
                        
                              (d)
                           
                           
                              izkaz denarnih tokov za obdobje;
                           
                        
                              (e)
                           
                           
                              pojasnila, ki obsegajo pregled pomembnih računovodskih usmeritev in drugo pojasnjevalno gradivo;
                           
                        
                              (ea)
                           
                           
                              primerjalne informacije v zvezi s predhodnim obdobjem, kot so določene v 38. in 38.A členu MRS 1; in
                           
                        
                              (f)
                           
                           
                              izkaz finančnega položaja s stanjem na začetku predhodnega obdobja, če podjetje uporablja računovodsko usmeritev za nazaj ali postavke v računovodskih izkazih preračuna za nazaj ali če postavke v računovodskih izkazih prerazvrsti v skladu s 40.A–40.D členom MRS 1.
                           
                        Podjetje lahko uporablja naslove izkazov, ki so drugačni od naslovov, uporabljenih v tem standardu. Podjetje lahko na primer namesto naslova „izkaz poslovnega izida in drugega vseobsegajočega donosa“ uporabi „izkaz vseobsegajočega donosa“.
               
            DATUM UVELJAVITVE
      
                  52
               
               
                  
                     Cikel letnih izboljšav 2009–2011, ki je bil izdan maja 2012, je spremenil 5. člen, kar je bila posledična sprememba, ki izhaja iz spremembe MRS 1 Predstavljanje računovodskih izkazov. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Sprememba MRS 16 Opredmetena osnovna sredstva (nepremičnine, naprave in oprema)
         
      
      Spremeni se 8. člen in doda 81.G člen.
      PRIPOZNAVANJE
      
                  8
               
               
                  Postavke, kot so nadomestni deli, nadomestna oprema in oprema za vzdrževanje, se pripoznajo v skladu s tem MSRP, kadar ustrezajo opredelitvi opredmetenih osnovnih sredstev. V nasprotnem primeru se takšne postavke razvrstijo kot zaloge.
               
            DATUM UVELJAVITVE
      
                  81G
               
               
                  
                     Cikel letnih izboljšav 2009–2011, ki je bil izdan maja 2012, je spremenil 8. člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Sprememba MRS 32 Finančni instrumenti: predstavljanje
         
      
      Spremenijo se 35., 37. in 39. člen ter dodajo 35.A in 97.M člen.
      PREDSTAVLJANJE
      
         Obresti, dividende, izgube in dobički
      
      
         (glej tudi AG37. člen)
      
      
                  
                     35
                  
               
               
                  Obresti, dividende, izgube in dobički, ki so povezani s finančnim instrumentom ali njegovo sestavino, ki je finančna obveznost, se pripoznajo v poslovnem izidu kot prihodek ali odhodek. Podjetje izplačila imetnikom kapitalskih instrumentov pripozna neposredno v lastniškem kapitalu. Transakcijski stroški transakcije z lastniškim kapitalom se obračunajo kot odbitek od lastniškega kapitala.
               
            
                  35A
               
               
                  Davek od dobička, povezan z izplačili imetnikom kapitalskih instrumentov in transakcijskimi stroški transakcije z lastniškim kapitalom, se obračuna v skladu z MRS 12 Davek od dobička.
                  
               
            
                  37
               
               
                  V podjetju se pri izdaji ali pridobivanju lastnih kapitalskih instrumentov praviloma pojavljajo različni stroški. Takšni stroški lahko vključujejo registracijske in druge predpisane pristojbine, zneske, plačane pravnim, računovodskim in drugim strokovnim svetovalcem, stroške tiskanja in takse. Transakcijski stroški transakcije z lastniškim kapitalom se obračunajo kot odbitek od lastniškega kapitala, v kolikor so to dodatni stroški, ki jih je mogoče pripisati neposredno transakciji z lastniškim kapitalom, ki bi se jim bilo sicer mogoče izogniti. Stroški transakcije z lastniškim kapitalom, ki je opuščena, se pripoznajo kot odhodek.
               
            
                  39
               
               
                  Znesek transakcijskih stroškov, ki so obračunani kot odbitek od lastniškega kapitala v obdobju, se razkrije ločeno v skladu z MRS 1.
               
            DATUM UVELJAVITVE IN PREHOD
      
                  97M
               
               
                  
                     Cikel letnih izboljšav 2009–2011, ki je bil izdan maja 2012, je spremenil 35., 37. in 39. člen ter dodal 35.A člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.
               
            
         Posledične spremembe drugih standardov, ki izhajajo iz spremembe MRS 32
      
      
         Potrebne so naslednje spremembe drugih MSRP, da se zagotovi skladnost s popravljenim MRS 32.
      
      
         Sprememba OPMSRP 2 Delnice članov v zadrugah in podobni instrumenti
         
      
      Spremeni se 11. člen in doda 17. člen.
      SOGLASJE
      
                  11
               
               
                  Kot se zahteva v 35. členu MRS 32, se izplačila imetnikom kapitalskih instrumentov pripoznajo neposredno v lastniškem kapitalu. Obresti, dividende in drugi donosi, ki se nanašajo na finančne instrumente, razvrščene kot finančne obveznosti, so odhodki, ne glede na to, ali so ti plačani zneski pravno opredeljeni kot dividende, obresti ali drugače.
               
            DATUM UVELJAVITVE
      
                  17
               
               
                  
                     Cikel letnih izboljšav 2009–2011, ki je bil izdan maja 2012, je spremenil 11. člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Če podjetje navedeno spremembo uporablja za MRS 32 v okviru Cikla letnih izboljšav 2009–2011 (izdan maja 2012) za zgodnejše obdobje, se sprememba v 11. členu uporablja za to zgodnejše obdobje.
               
            
         Sprememba MRS 34 Medletno računovodsko poročanje
         
      
      Spremeni se 16.A člen in doda 53. člen.
      VSEBINA MEDLETNEGA RAČUNOVODSKEGA POROČILA
      
         Druga razkritja
      
      
                  
                     16A
                  
               
               
                  Poleg razkritja pomembnih poslovnih dogodkov in transakcij v skladu s 15.–15.C členom mora podjetje v pojasnila k svojim medletnim računovodskim izkazom vključiti naslednje informacije, če niso razkrite drugje v medletnem računovodskem poročilu. Informacije je treba običajno sporočiti za poslovno leto do zadevnega datuma.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 naslednje informacije po odsekih (v medletnem računovodskem poročilu podjetja se informacije po odsekih razkrijejo samo, če MSRP 8 Poslovni odseki zahteva, da podjetje informacije po odsekih razkrije v letnih računovodskih izkazih):
                              
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             skupna sredstva in obveznosti za vsak posamezni odsek poročanja, če se takšni zneski redno sporočajo vodstvenemu delavcu, ki sprejema poslovne odločitve, in če je prišlo do pomembne spremembe razkritega zneska v zadnjih letnih računovodskih izkazih za navedeni odsek poročanja.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            DATUM UVELJAVITVE
      
                  53
               
               
                  
                     Cikel letnih izboljšav 2009–2011, ki je bil izdan maja 2012, je spremenil 16.A člen. Podjetje to spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2013 ali kasneje. Uporaba pred tem datumom je dovoljena. Če podjetje to spremembo uporabi za zgodnejše obdobje, mora to razkriti.